《水调歌头 其二》
清代·聂树楷

一片香雪海，万树古梅花。出城北四十里，云是退翁家。

时挈逋仙鹤子，或在浩然驴背，人作画图夸。髯鬓间苍黑、巾辐任欹斜。

韬剑匣，敛棋局，屏筝琶。问翁作么消遣，诗酒是生涯。

吟罢苍茫独立，饮罢诙嘲杂出，尽足送年华。偶拾少陵橡，不卖邵平瓜。

作者简介：贵州务川人，字尊吾，仡佬族，清光绪初游学贵阳，应府试,取第一名，甲午乡试中举。